שיחה:שבלול (סרט)

message: לדעתי הערך צריך להקרא "שבלול (סרט)" ולא תוכנית, התוכנית נקראה "לול". רחל 10:19, 24 ינואר 2006 (UTC)
replies: text: אם כך, אין סיבה שלא תעבירי. אחיה פ. 10:21, 24 ינואר 2006 (UTC)

message: לפי הערך, הסרט "שבלול" קדם לתקליט, ואילו אתר זה טוען שהסרט הופק על בסיס התקליט. מה האמת? דוד שי - שיחה 09:14, 20 בדצמבר 2008 (IST)
replies: text: לפי האמור באתר שהפנית אליו, העבודה על הסרט והאלבום נעשתה במקביל. השאלה מתמצה אם כן בעיקר בתאריך המדויק של היציאה לשוק, ואם כך - שניהם ב-1970, כנראה בהפרשים של שבועות או חודשים בודדים. אני אישית הכרתי את השירים כבר אז ועל הסרט שמעתי הרבה יותר מאוחר, אבל זה מן הסתם קשור להיותי ילד קיבוצניק פרובינציאלי. אני סבור שאפשר לכתוב בערך, במקום "והאלבום שיצא בעקבותיו", "והאלבום הכולל את השירים שבו" בלי להתחייב מה קדם למה, כי מדובר בפרויקט אחד שתפוקתו כללה גם אלבום וגם סרט. אמנון שביט • שיחה 21:10, 20 בדצמבר 2008 (IST)
replies: text: :גם י. קוטנר, שכידוע חקר את הנושא רבות, מציין כאן שהאלבום יצא במקביל. וכנראה שאכן כך יש לנסח זאת בערך. שרשר • שיחה 00:11, 21 בדצמבר 2008 (IST)
replies: text: ::כמובן שהם נעשו במקביל, רואים אותם מקליטים בסרט. נינצ'ה - שיחה 09:57, 21 בדצמבר 2008 (IST)
replies: text: :::לא הייתי סומך על כך ש"רואים אותם מקליטים בסרט", בהפקות של סרטים בפילם באותם ימים היו מקליטים את השירים מראש באולפן הקלטות, בזמן הצילומים משמיעים ברמקול מיוחד למצולמים את השירים ואת התוצאה מצלמים לסרט. כך שסביר להניח שההקלטות באולפן נעשו לפני הצילומים. בדרך כלל ההשמעה בוצעה במכשיר הקלטה נייד מיוחד לקולנוע בשם Nagra (מכשיר כמו בתמונה) למכשיר זה חובר רמקול מיוחד מאותה פירמה שנבנה במיוחד לצילומי קליפים של שירים. כל הקליפים שלא צולמו באולפן טלוויזיה או בעזרת ניידת שידור וצולמו בפילם עד תחילת שנות השמונים צולמו בטכניקה זו. בקליפ הזה חדי העין יוכלו להבחין במכשיר ההשמעה (בהתחלה מתחת לכיתוב "בוא נפתח את העיניים אל השמש בשמים") וברמקול המיוחד (תיבה מרובעת עם ידית נשיאה "שהשמש כבר זורחת ששרים כבר במקלחת") שנמצאים על השולחן בגן.--‏Avin • שיחה‏ 02:20, 4 בינואר 2009 (IST)
thread_title: הביצה והתרנגולת

message: התמונה שמופיעה בערך היא של עטיפת הדיסק (תקליט) ולא פוסטר של הסרט (שבוודאי יהיה קשה למצוא). התיאור מתחת לתמונה הוא של הסרט. צריך להסיר את התמונה, להחליף אותה או לשים אותה במקום אחר בערך, ולציין שזו עטיפת הדיסק. --Frankzaatar - שיחה 16:52, 5 בינואר 2009 (IST)
thread_title: העטיפה

message: אין צורך בפיצול - הערך לא גדול ושני הנושאים השונים שבו קשורים בצורה ברורה. בכל מקרה, כשערכי סרטים הם בגודל כזה אני לא רואה בעיה באיחוד סרט עם הפסקול שלו. אריה ה. - שיחה 05:07, 2 ביולי 2010 (IDT)
replies: text: כדאי לציין רק שפעם אלה היו ערכים נפרדים, ולפני כמה שנים הם אוחדו. מור שמש - שיחה 06:23, 2 ביולי 2010 (IDT)
replies: text: : יש ועוד איך צורך בפיצול. הסרט והאלבום שבלול הם שתי יצירות שונות בתכלית במדיה שונה, כאשר האלבום הוא אלבום חלוצי ופורץ דרך בהיסטוריה של המוזיקה הפופולרית בישראל, מעין סרג'נט פפר הישראלי. לא מתקבל על הדעת שלשתי היצירות החשובות האלה יהיה ערך אחד, ועוד ערך על הסרט... אלמוג  06:28, 2 ביולי 2010 (IDT)
replies: text: ::אם יש עוד מה לכתוב על שתי היצירות, אולי יש מקום לפצל. לגבי החשיבות - אני עדיין לא החלטתי אם חשיבות מקנה ערך בויקיפדיה או ערך עצמאי. בכל מקרה, כרגע אין שום הגיון שכדי לקרוא עוד שתי פסקאות אדם ייצטרך לעבור לערך אחר. אריה ה. - שיחה 06:37, 2 ביולי 2010 (IDT)
replies: text: ::: יש עוד הרבה מאוד מה לכתוב על שתי היצירות. כרגע המצב דומה לערך אחד הן לספר והן לסרט שר הטבעות, או ערך אחד לסרט מ.א.ש. ולסדרת הטלוויזיה מ.א.ש. יש להתחיל מהפיצול כדי שיהיה תמריץ להרחיב את שני הערכים. אלמוג  06:44, 2 ביולי 2010 (IDT)
replies: text: ::::אני בספק אם פיצול ימריץ אנשים להרחיב את הערכים, ובטוח שזה יכביד על הקורא, שיקבל מידע חלקי. הקבלת הערכים והיצירות האלו לערך הזה לא מתאימה. בכל מקרה, כדי שלא נתדיין למוות, אתה יכול להזמין אנשים לדיון דרך לוח המודעות, או שתחכה לתגובה של אנשים אחרים. אריה ה. - שיחה 07:00, 2 ביולי 2010 (IDT)
replies: text: ::::: זה לא יכביד על הקורא, כי מי שמחפש מידע על הסרט, מכביד עליו מידע על האלבום, ולהיפך. בכל אופן אני מקבל את הצעתך, ומפנה מלוח המודעות. אלמוג  07:07, 2 ביולי 2010 (IDT)

text: :גם אני בעד פיצול, ולדעתי האישית, הסרט אף עושה עוול לאלבום. בינתיים ערכתי והסרתי את "אני ואתה" שהופיע בערך כיוון שהוא בוודאות לא הופיע באלבום. או שמא, "פסקול הסרט", כפי שמנוסח בערך הוא אלבום עצמאי שאיננו "שבלול"? שרשר • שיחה 23:49, 18 בנובמבר 2010 (IST)
replies: text: ::בסדר. אני לא מתנגד לפיצול. אריה ה. - שיחה 04:15, 23 בנובמבר 2010 (IST)
thread_title:  פיצול